Şaredarîya Geverî ya Colemêrgîya ke hetê qeyûmî ra yeno îdarekerdene, waro keskîn açarna cayê çopan.
Tîmê pakkerdişî yê vewre yê Şaredarîya Geverî çele de merkezê qeza de binê nameyê pakkerdişê vewre de vewra ke kom kerdibî, berdibî warê keskînî de veng kerdibî. La dima ke vewre heliyaye, cayê vewre de komêka çop vejîyaye werte û waro keskîn zî xo dir açarna warê çopî.
Waro keskîno ke qeyûmî açarna çopxane hamnanan semedê tutan sey warê kayan bi û semedê roniştixanê qeza zî cayê seyranî bi.
